Só sê hof oor NkandlaPres. Jacob Zuma se privaat woning in Nkandla, KwaZulu-Natal Foto: @power987news, Twitter Die konstitusionele hof het Donderdag beslis president Jacob Zuma moet die Openbare Beskermer se aanbevelings uit haar Nkandla-verslag volg en binne die volgende 45 dae persoonlik ‘n gedeelte van die geld, wat aan nie-sekuriteitsopgraderings spandeer is, aan die staat terugbetaal. Thuli Madonsela, Openbare Beskermer, het bevind dat luukshede op staatsonkoste bygevoeg is tot die eiendom, soos ŉ swembad, hoenderhok, beeskraal en amfiteater, en dat dit nie as bykomende veiligheidskenmerke beskou kan word nie. Sy het Zuma aangesê om ŉ redelike gedeelte van die R216 miljoen terug te betaal. Zuma het meer as ŉ jaar lank geweier om die geld terug te betaal, en die EFF en DA het hom en Baleka Mbete, speaker van die parlement, hof toe gesleep. Lees meer hier.